Решение на Съда (първи състав) от 26 септември 2024 г. — JCDecaux Street Furniture Belgium/Европейска комисия
(Дело C-710/22 P)1
(Обжалване — Държавни помощи — Член 107, параграф 1 ДФЕС — Помощ, приведена в действие от Белгия в полза на JCDecaux Street Furniture Belgium — Рекламни инсталации, разположени на територията на град Брюксел (Белгия) — Неплащане на наеми и такси, приложими към тези инсталации — Помощ, обявена за несъвместима с вътрешния пазар — Задължение за възстановяване на тази помощ — Понятие за предимство — Определяне на приложимата правна уредба — Метод за изчисляване на размера на подлежащата на възстановяване помощ)
Език на производството: френски
Страни
Жалбоподател: JCDecaux Street Furniture Belgium (представители: първоначално M. Malanda и A. Winckler, avocats, в последствие B. Cambier, M. Malanda, A. Paternostre и A. Winckler, avocats)
Други страни в производството: Европейска комисия (представители: първоначално G. Braga da Cruz, C. M. Carrega и Цв. Георгиева, в последствие C.-M. Carrega и Цв. Георгиева), Clear Channel Belgium (представители: P. De Bandt, M. Gherghinaru и L. Panepinto, avocats)
Диспозитив
Отхвърля жалбата.
Осъжда JCDecaux Street Furniture Belgium SA да понесе, наред с направените от него съдебни разноски, и тези на Европейската комисия.
Clear Channel Belgium SPRL понася направените от него съдебни разноски.
____________
1 ОВ C 15, 16.1.2023 г.